CELEX: 62019CN0833
Language: fi
Date: 2019-11-14 00:00:00
Title: asia C-833/19 P: Valitus, jonka Euroopan unionin neuvosto on tehnyt 14.11.2019 unionin yleisen tuomioistuimen (ensimmäinen jaosto) asiassa T-308/18, Hamas v. neuvosto, 4.9.2019 antamasta tuomiosta

13.1.2020   
            
            
               FI
            
            
               Euroopan unionin virallinen lehti
            
            
               C 10/26
            
         
      Valitus, jonka Euroopan unionin neuvosto on tehnyt 14.11.2019 unionin yleisen tuomioistuimen (ensimmäinen jaosto) asiassa T-308/18, Hamas v. neuvosto, 4.9.2019 antamasta tuomiosta
      (asia C-833/19 P)
      (2020/C 10/35)
      Oikeudenkäyntikieli: ranska
      
         Asianosaiset
      
      
         Valittaja: Euroopan unionin neuvosto (asiamiehet: B. Driessen ja S. Van Overmeire)
      
         Muu osapuoli: Hamas
      
         Vaatimukset
      
      Neuvosto vaatii, että unionin tuomioistuin;
      
                  —
               
               
                  kumoaa unionin yleisen tuomioistuimen asiassa T-308/18 antaman tuomion
               
            
                  —
               
               
                  antaa valituksen kohteena oleviin kysymyksiin lopullisen ratkaisun
               
            
                  —
               
               
                  velvoittaa asian T-308/18 kantajan korvaamaan neuvostolle ensimmäisessä oikeusasteessa ja muutoksenhakuasteessa aiheutuvat oikeudenkäyntikulut.
               
            
         Oikeudelliset perusteet ja pääasialliset perustelut
      
      Ensimmäiseksi neuvosto katsoo, että unionin yleinen tuomioistuin teki oikeudellisen virheen kahdeksatta kumoamisperustetta, joka koskee ”perustelujen todistusvoimaiseksi saattamatta jättämistä”, koskevassa arvioinnissaan, koska se totesi, että riidanalaisiin toimenpiteisiin liittyvät perustelut olisi pitänyt allekirjoittaa.
      Toiseksi neuvosto moittii unionin yleistä tuomioistuinta siitä, että tämä jätti virheellisesti toteamatta, että Yhdysvaltain viranomaisten päätökset olivat riittävä peruste Hamasin sisällyttämiselle riidanalaisten toimenpiteiden liitteenä olevaan luetteloon.